
1.3. Pašreizējā situācija, problēmas un risinājumi
	Priekšlikums
Ņemot vērā, ka zemes īpašnieks var būt arī valsts, bet zemes tiesiskais valdītājs ilgstoši un tiesiski pamatoti izmanto zemi, lūdzam izvērtēt, vai nebūtu lietderīgi papildināt likuma 37. pantu ar ceturto daļu tādā redakcijā, kas institūcijai jau sākotnēji ļautu vērsties pret zemes īpašnieku vai tiesisko valdītāju, līdzīgi kā tas noteikts citos Aizsargjoslu likuma pantos.

Vienlaikus aicinām anotāciju papildināt ar normatīvo regulējumu un apsvērumiem par zemes īpašnieka atbildības aspektiem.

Anotācijā ir norādīts, ka vispārīgie ierobežojumi koku un krūmu audzēšanai inženiertīklu aizsargjoslās ir ietverti Aizsargjoslu likuma regulējumā, tostarp 45. panta pirmās daļas 14. punktā. Vēršam uzmanību, ka pareiza atsauce būtu uz 45. panta pirmās daļas 13. punktu.

